Diari Oficial de la Generalitat Valenciana


Sumari del DOGV 5584, del 24-08-2007 (2007/10487)

Informació pública de l'acord d'ampliació de l'expedient d'expropiació forçosa dels terrenys afectats pel projecte d'obres de canalització del barranc del Coronel.
-------------------------------------------------------------------------------------------------------------------------------------------------------------------

### Dades del document

Número de DOGV
:   5584

Data del DOGV
:   24-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10196


Data del document
:   09-08-2007

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * administració local
    * expropiació

Informació pública de l'acord d'ampliació de l'expedient d'expropiació forçosa dels terrenys afectats pel projecte d'obres de canalització del barranc del Coronel. [2007/10020]  
Es fa saber que el Ple de l'ajuntament, en la sessió ordinària del dia 27 de juliol de 2007, va adoptar, entre altres, l'acord d'ampliar l'expedient d'expropiació forçosa dels terrenys afectats pel projecte d'obres de canalització del barranc de la Font o del Coronel, expedient 4/06, en els termes següents:  
Primer. Ampliar l'expedient d'expropiació forçosa dels terrenys afectats per l'execució del projecte d'obres de canalització del barranc del coronel, incloent en la relació dels béns i drets aprovats la següent parcel·la que va ser omesa per error:  
- Parcel·la 50 € Polígon 25  
Parcel·la núm. 50. Polígon 25.  
Propietària: Francisca Tortonda Giménez.  
C/ Colom, 8  
Benifairó de les Valls  
Paratge Realen  
- Ref. cadastral: 24938Y957678033015DI  
- Límits parcel·la  
· Nord: camí  
· Sud: barranc del Coronel  
· Est: parcel·la 49, polígon 25  
·Oest: parcel·la 51, polígon 25  
S. total = 1.632 m²  
S. exprop = 325 m²  
Basant-se en l'informe de valoració remés per l'Ajuntament de Quartell i aplicant-ho a este terreny s'obté el valor següent:  
7,74 €/m² x 1,05 (5% premi d'afecció) = 8,14 €/m²  
V = 325 m² x 8,14 €/m² = 2.645,50 € = V  
Segon. Sotmetre a informació pública, durant el termini de 15 dies hàbils, tal com establixen els articles 17 i següents de la Llei d'Expropiació Forçosa i 16 i següents del seu reglament, la relació del propietari, bé i dret afectat per l'execució del projecte d'obres mencionat.  
Tercer. Durant els 15 dies d'exposició pública i fins a l'alçament de l'acta prèvia de l'ocupació, l'interessat podrà formular per escrit, davant de l'òrgan expropiador, totes les al·legacions que estime oportunes en defensa dels seus drets, de conformitat amb el que preveu l'article 19 de la Llei d'Expropiació Forçosa.  
Quart. Sol·licitar a la conselleria de Justícia i Administracions Públiques, Direcció General d'Administració Local, que amplie l'acord adoptat el 22 de setembre de 2006, pel qual es declara la urgent ocupació dels béns i drets subjectes a l'expedient d'expropiació forçosa incoat per este ajuntament, incloent a la parcel·la 50 del polígon 25 que per error es va ometre de la relació inicial de terrenys afectats.  
Cinqué. Facultar l'alcalde president per a la firma dels oportuns documents públics.  
Sagunt, 9 d'agost de 2007.- L'alcalde president: Alfredo Castelló Sáez.